**AJKA VÁROS ÖNKORMÁNYZATA**

**POLGÁRMESTER**

8401 AJKA, Városháza Szabadság tér 12.

(88) 521-101 fax☹88) 212-794

e-mail: [polgarmester@hivatal.ajka.hu](mailto:polgarmester@hivatal.ajka.hu)

**Ügyszám:** 1/114-1/2020.

**Ajka Város Önkormányzata Polgármesterének 12/2020. (IV.30.) önkormányzati rendelete a képviselők és bizottsági kültagok tiszteletdíjának csökkentéséről**

Ajka Város Önkormányzata Képviselő-testülete hatáskörében eljáró Ajka Város Önkormányzatának polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott hatáskörében, Magyarország Alaptörvénye 32. cikk (1) bekezdés a) pontjában meghatározott feladatkörében, továbbá a Magyarország helyi önkormányzatairól szóló 2011. évi CLXXXIX. törvény 35. § (1)-(3) bekezdésében kapott felhatalmazás és a veszélyhelyzet kihirdetéséről szóló 40/2020. (III.11.) Korm. rendelet alapján eljárva a következőket rendeli el:

1. § A képviselők és bizottsági kültagok tiszteletdíjának csökkentéséről szóló önkormányzati rendelet (a továbbiakban: rendelet) hatálya kiterjed a települési önkormányzati képviselőkre, állandó bizottságok tagjaira.

2.§ A képviselők tiszteletdíjának összegét 2020. április - május - június hónapokra vonatkozóan bruttó 140.000 Ft/hó összeggel csökken.

3.§ A bizottsági kültagok tiszteletdíjának összegét 2020. április - május - június hónapokra vonatkozóan bruttó 30.000 Ft/hó összeggel csökken.

4. § A rendelet 2020. május 1-jén lép hatályba, rendelkezéseit a 2020. májusban esedékes április havi tiszteletdíjak kifizetésére is alkalmazni kell.

5.§ A rendelet 2020. július 15-én hatályát veszti.

**Ajka, 2020. április 27.**

**A rendelet kihirdetésének időpontja: 2020. április 30.**

**Schwartz Béla Dr. Jáger László**

**polgármester címzetes főjegyző**

INDOKOLÁS

Magyarország Kormánya 2020. március 11-én a 40/2020. (III.11.) Korm. rendelettel veszélhelyzet kihirdetéséről döntött. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározottak szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A járványügyi helyzet és a rendkívüli kormányzati intézkedések az önkormányzat 2020. évi költségvetésének újragondolását, az erőforrások átcsoportosítását teszik szükségessé. A járvány terjedésének lassítása érdekében tett intézkedések jelentős anyagi ráfordítást igényelnek az önkormányzattól. Előzetes egyeztetések során felmerült aképviselők és bizottsági kültagok tiszteletdíjának csökkentése, melynek szabályait a rendelet tartalmazza. A tiszteletdíjak csökkentésével keletkező erőforrások a védekezésre fordítódnak.

1.§-hoz: A csökkentés a képviselők és a bizottsági kültagok tiszteletdíját érintik.

2.§-hoz: A képviselők tiszteletdíját bruttó 140.000 Ft/hó összeggel csökken. A csökkentés április, május, június hónapokra esedékes tiszteletdíjakra vonatkozik.

3.§-hoz: A bizottsági kültagok tiszteletdíját bruttó 30.000 Ft/hó összeggel csökken. A csökkentés április, május, június hónapokra esedékes tiszteletdíjakra vonatkozik.

4.§-hoz: A hatályba lépésről rendelkezik.

5. §-hoz: A rendelet 2020. július 15-ig hatályos.

**Ajka, 2020. április 27.**

**Dr. Jáger László**

**címzetes főjegyző**